Diari Oficial de la Generalitat Valenciana


Sumari del DOGV 3265, del 16-06-1998 (1998/4552)

Informació pública de les bases de la convocatòria per a cobrir per promoció interna dues places d’administratius, escala d’administració general.
--------------------------------------------------------------------------------------------------------------------------------------------------

### Dades del document

Número de DOGV
:   3265

Data del DOGV
:   16-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/4552


Data del document
:   05-05-1998

Organisme emissor
:   Ajuntament de Palma de Gandía

Tipus de document
:   Anunci

Descriptors 

:   * Palma de Gandía
    * professió administrativa
    * concurs administratiu
    * administració local

Informació pública de les bases de la convocatòria per a cobrir per promoció interna dues places d'administratius, escala d'administració general. [1998/A4552]
  
El Ple d'aquest Ajuntament va aprovar les bases que han de regir la convocatòria per promoció interna de dues places d'administratius, escala d'administració general, que tenen el text següent:
  
Bases per a cobrir per promoció interna dues places d'administratiu d'administració general
  
Primera. Objecte de la convocatòria
  
És objecte d'aquesta convocatòria la provisió en propietat, mitjançant el sistema selectiu de concurs oposició, de dues places d'administratiu d'administració general, enquadrades en el grup C de l'article 25 de la Llei 30/1994, de 2 d'agost, que es reservaran a la promoció interna a què es refereix l'article 22 de l'esmentada llei.
  
Segona. Requisits de les persones aspirants
  
Per a prendre part en el sistema selectiu caldrà complir els requisits següents, referits a la data en què finalitze el termini per a la presentació d'instàncies:
  
1. Les persones aspirants hauran d'estar ocupant una plaça dins de la plantilla de funcionaris d'aquest Ajuntament, enquadrada en el grup D, amb una antiguitat d'almenys dos anys, i estar en situació d'actives.
  
2. Posseir el títol de Batxiller Superior, Formació Professional de segons grau, haver superat les proves d'accés a la universitat per a majors de 25 anys o equivalent, o complir les condicions requerides per a obtenir-lo en la data en què finalitze el termini de presentació d'instàncies; o posseir una antiguitat mínima de 10 anys ocupant una plaça del grup D; o de cinc anys i la superació d'un curs específic de formació; tot això, de conformitat amb la disposició addicional novena del Reial Decret 364/1995, de 10 de març.
  
Tercera. Presentació d'instàncies
  
Les instàncies per a prendre part en el procés selectiu, en què les persones aspirants hauran d'indicar que compleixen tots els requisits exigits en la base segona, es dirigiran al president de la corporació i es presentaran en el Registre General de l'Ajuntament, en el termini de 20 dies naturals comptadors a partir de l'endemà de la publicació de l'extracte en el Diari Oficial de la Generalitat Valenciana.
  
Les instàncies podran també presentar-se en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les instàncies en què se sol·licita prendre part en el procés selectiu, les persones aspirants hauran d'adjuntar un justificant de tots els mèrits que han de ser objecte de qualificació en la fase de concurs.
  
Els drets d'examen es fixen en la quantitat de 1.000 pessetes, que seran satisfetes mitjançant l'ingrés en qualsevol de les entitats bancàries de la localitat, acompanyant la instància del justificant d'ingrés.
  
Els drets d'examen no es tornaran sinó en el cas de no ser admés per falta dels requisits per a prendre parat en el procés selectiu.
  
Quarta. Admissió de les persones aspirants
  
Una vegada conclòs el termini per a la presentació d'instàncies, l'alcalde president dictarà una resolució en què es declare aprovada la llista provisional de persones aspirants admeses i excloses, que es publicarà en el Butlletí Oficial de la Província i al tauler d'edictes de l'Ajuntament, i es concedirà un termini de 10 dies per a l'esmena de mancances per les persones excloses.
  
Transcorregut el termini anterior, es farà pública la llista definitiva de persones aspirants admeses i excloses, la composició del tribunal i la data de realització del concurs oposició, mitjançant la inserció d'un anunci en el Butlletí Oficial de la Província i al tauler d'edictes de l'Ajuntament.
  
Cinquena. Tribunal qualificador
  
El tribunal qualificador estarà constituït pels membres següents, que actuaran amb veu i vot:
  
President: alcalde president de la corporació o regidor en qui delegue.
  
Secretari: el de la corporació o funcionari en qui delegue.
  
Vocals:
  
- Un representant de la Generalitat Valenciana.
  
- Un secretari interventor d'una entitat local de la Safor.
  
El tribunal podrà nomenar un membre assessor d'aquest.
  
La designació dels membres del tribunal inclourà la dels suplents respectius.
  
El tribunal no podrà constituir-se ni actuar sense l'assistència com a mínim de tres dels seus membres, titulars o suplents.
  
El tribunal estarà facultat per a resoldre qüestions que puguen produir-se durant la realització de les proves i per a adoptar les mesures que calguen a fi de garantir l'ordre degut en el desenvolupament de les proves.
  
Contra els membres que es designen per a formar part del tribunal es podrà promoure una recusació, prevista en l'article 29 de la Llei de Règim Jurídic de les Administracions Públiques i del Procediment Administratiu Comú.
  
Sisena. Inici i desenvolupament del procediment selectiu
  
Les persones aspirants seran convocades en crida única, llevat de casos de força major degudament justificats i apreciats lliurement pel tribunal. La no-presentació d'una persona aspirant en el moment de ser cridada a qualsevol dels exercicis obligatoris determinarà automàticament la pèrdua del seu dret a participar en el mateix exercici i en els successius, per la qual cosa quedarà exclosa del procediment selectiu.
  
L'ordre d'actuació de les persones aspirants en aquells exercicis que no puguen realitzar-se conjuntament es determinarà mitjançant un sorteig previ.
  
Una vegada començades les proves no serà obligatòria la publicació dels successius anuncis de realització de la resta d'exercicis en el Butlletí Oficial de la Província. Aquests anuncis, els hauran de fer públics al tauler d'anuncis de l'Ajuntament, amb 12 hores d'antelació a l'inici d'aquestes, si es tracta del mateix exercici, o de 72 si es tracta d'un de nou.
  
Setena. Procediment de selecció
  
A) Fase de concurs:
  
Els mèrits al·legats i acreditats per les persones aspirants seran valorats pel tribunal qualificador en la forma i amb la puntuació que s'indiquen a continuació:
  
A) Antiguitat, fins a 5 punts.
  
Per cada any complet de serveis prestats com a funcionàries d'aquest Ajuntament, ocupant una plaça en la plantilla de personal enquadrada en el grup D, 0,5 punts, fins a un màxim de 3 punts.
  
B) Cursos de formació i perfeccionament, 3 punts.
  
Per l'assistència a cursos de formació o perfeccionament, relacionats directament amb les comeses pròpies de la plaça, impartits per organismes públics oficials reconeguts per la Generalitat Valenciana o la Diputació:
  
C) Coneixement del valencià, fins a 2 punts.
  
Per posseir el certificat acreditatiu de coneixement de valencià, expedit per la Junta Qualificadora de Coneixements de Valencià, es valorarà:
  
C.1 Coneixement oral: 0,5 punts.
  
C.2 Grau elemental: 1 punt.
  
C.3 Grau mitjà: 1,5 punts.
  
C.4 Grau superior: 2 punts.
  
B) Fase d'oposició:
  
Primer exercici: obligatori i eliminatori.
  
Consistirà en la realització d'una prova de coneixements referida al contingut del temari que figura com a annex al final d'aquestes bases, a través d'un qüestionari de 50 preguntes en un temps mínim de 60 minuts.
  
El qüestionari consistirà en un test amb respostes alternatives, de les quals sols una és la correcta.
  
Aquest exercici es qualificarà de 0 a 10 punts i caldrà obtenir 5 punts per a superar-lo.
  
Segon exercici: obligatori i eliminatori.
  
Consistirà a resoldre un exercici de caràcter pràctic, elegit per les persones aspirants entre tres supòsits que propose el tribunal.
  
En aquest exercici es valoraran els coneixements generals del lloc que s'ha d'exercir, la claredat d'idees i l'exposició.
  
Aquest exercici es qualificarà de 0 a 10 punts, i caldrà obtenir 5 punt per a superar-lo.
  
Tercer exercici: voluntari i no eliminatori.
  
Consistirà a traduir del valencià al castellà i a l'inrevés un text proposat pel tribunal, en un termini màxim de 45 minuts.
  
Aquest exercici es qualificarà de 0 a 2 punts.
  
Vuitena. Relació de persones aprovades
  
Finalitzades les proves selectives, el tribunal farà pública la relació de persones aspirants aprovades per ordre de puntuació aconseguida i elevarà aquesta relació a l'alcalde president per al seu nomenament.
  
Novena. Presentació de documents
  
Les persones aspirants proposades, per tenir la condició de funcionàries, únicament hauran de presentar a la Secretaria de l'Ajuntament, dins del termini de 20 dies naturals, la documentació següent:
  
a) Certificat acreditatiu de la seua condició, i també d'haver prestat almenys dos anys de servei a l'Ajuntament, en una plaça enquadrada en el grup D.
  
b) Fotocòpia compulsada del títol de Batxiller Superior, Formació Professional de segon grau, accés a la universitat o equivalent.
  
Les persones que participen en el procediment selectiu sense posseir la titulació requerida però tinguen l'antiguitat exigida per la disposició addicional novena del Reial Decret 364/1995, de 10 de març, no necessitaran acreditar l'antiguitat en el grup D, llevat que no conste en aquest Ajuntament.
  
Si, dins del termini indicat i llevat de casos de força major degudament justificats, la persona aspirant proposada pel tribunal no presenta la documentació o d'aquesta es desprén que manca d'algun dels requisits exigits, no podrà ser nomenada i en quedaran anul·lades totes les actuacions.
  
Deu. Nomenament i presa de possessió
  
En vista de la proposta formulada pel tribunal qualificador, les persones aspirants proposades seran nomenades per l'alcalde president i hauran de prendre possessió del càrrec en el termini de 30 dies, comptadors a partir de l'endemà del dia de la notificació del nomenament.
  
Onze. Incidències
  
El tribunal està facultat per a resoldre els dubtes que es presenten, interpretar les bases d'aquesta convocatòria i prendre els acords que calguen per al bon ordre del procés selectiu.
  
Dotze. Legislació aplicable
  
En tot allò no previst en aquestes bases, hi serà aplicable el que es disposa en:
  
- Llei 7/1985, de 2 d'abril, Reguladora de les Bases de Règim Local.
  
- Reial Decret Legislatiu 781/1996, de 18 d'abril.
  
- Llei 30/1984, de 2 d'agost, de Mesures per a la Reforma de la Funció Pública.
  
- Reial Decret 364/1995, de 10 de març, pel qual s'aprova el Reglament General d'Ingrés del Personal de Treball i Promoció Professional dels Funcionaris Civils de l'Administració General de l'Estat.
  
- La resta de disposicions sobre la matèria.
  
Tretze. Recursos
  
Contra aquestes bases i tots els actes administratius que se'n deriven les persones interessades podran interposar els recursos corresponents en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
Catorze. Publicació
  
Aquestes bases es publicaran en el Butlletí Oficial de la Província, en el Diari Oficial de la Generalitat Valenciana, i l'anunci de la convocatòria en extracte en el Boletín Oficial del Estado.
  
ANNEX
  
Tema 1. La Constitució espanyola de 1978. Principis generals. Drets i deures fonamentals.
  
Tema 2. La Corona.
  
Tema 3. El Govern. L'administració de l'estat.
  
Tema 4. El poder judicial.
  
Tema 5. Organització territorial de l'estat. Principis generals. L'administració local.
  
Tema 6. L'administració de l'estat: organització central. El Consell de Ministres. El president del Govern. Els ministres.
  
Tema 7. L'Estatut d'Autonomia de la Comunitat Valenciana: aprovació i reforma. Estructura i principis fonamentals.
  
Tema 8. Les Corts Valencianes: composició, constitució i funcions.
  
Tema 9. El president de la Generalitat: funcions.
  
Tema 10. El Consell de la Generalitat Valenciana: composició, estructura i funcions.
  
Tema 11. L'administració pública en l'ordenament espanyol. La personalitat jurídica de l'administració.
  
Tema 12. Sotmetiment de l'administració a la llei i al dret. Fonts.
  
Tema 13. L'acte administratiu: concepte, elements i classes. Validesa i eficàcia.
  
Tema 14. Silenci administratiu: concepte, naturalesa i efectes.
  
Tema 15. Principis generals del procediment administratiu. Normes reguladores.
  
Tema 16. Les fases del procediment administratiu. Procediments especials.
  
Tema 17. Els recursos administratius: concepte i classes. Revisió d'ofici.
  
Tema 18. Consideració econòmica de l'activitat financera. Els subjectes de l'activitat financera.
  
Tema 19. Principis d'actuació de l'administració.
  
Tema 20. Ordenances i reglaments de les entitats locals. Procediment d'elaboració i aprovació.
  
Tema 21. El règim local espanyol. El municipi. Concepte i elements. La província.
  
Tema 22. L'organització municipal. Competències.
  
Tema 23. Estructures supramunicipals. Mancomunitat.
  
Tema 24. Funcionament dels òrgans col·legiats.
  
Tema 25. Relacions entre ens territorials. Autonomia municipal i tutela.
  
Tema 26. L'administrat. Col·laboració i participació ciutadana.
  
Tema 27. Formes de l'activitat administrativa.
  
Tema 28. El servei públic. Modes de gestió.
  
Tema 29. Règims de llicències.
  
Tema 30. Els drets reals administratius. El domini públic. Patrimoni privat de l'administració.
  
Tema 31. Els béns de les entitats locals.
  
Tema 32. Legislació sobre règim del sòl i ordenació urbana. Competències urbanístiques municipals.
  
Tema 33. Instruments de planejament. Procediment d'elaboració i aprovació.
  
Tema 34. La funció pública local. Organització.
  
Tema 35. Drets i deures dels funcionaris públics.
  
Tema 36. Drets econòmics dels funcionaris.
  
Tema 37. Hisendes locals. Classificació d'ingressos.
  
Tema 38. Ordenances fiscals.
  
Tema 39. Règim jurídic de la despesa pública.
  
Tema 40. Els pressupostos locals.
  
Cosa que es fa pública als efectes oportuns.